Tento článok je o **prezývkach štátov Spojených štátov**.

Alabama  Alabama
----------------

Alabama nemá úradne uznanú prezývku.

* **The Yellowhammer State**

Medzi domorodcami sa Alabama nazýva *The Yellowhammer State* (v preklade *Štát strnádky obyčajnej*). Pôvod prezývky siaha až k Americkej občianskej vojne, keď alabamskí vojaci nosili uniformy ozdobené žltou látkou, ktorá sa podobala farbe krídiel strnádky obyčajnej.

* **Heart of Dixie**

Dixie sú južné štáty USA a Alabama sa nachádza akurát v strede tohto regiónu.

* **Cotton State**

Alabama sa nazýva aj *Štátom bavlny*, keďže sa tam tento materiál vyrába vo veľkom množstve. V dejinách ho nazývali aj ako *Cotton Plantation State*, *Cottondom* (1856), *Cottonia* (1862), *Cotton Belt* (1871) alebo *Cotton Country* (1871).

* **The Lizard State**

V dejinách sa Alabamančania nazývali aj jaštermi, o čom vypovedá aj prezývka ich štátu (1845).

Aljaška  Aljaška
----------------

Aljaška nemá úradne uznanú prezývku.

* **49th State**

Aljaška vstúpila do Únie ako *49. štát*.

* **The Last Frontier State**

Aljaška získala prezývku *The Last Frontier State* (alebo *The Land of the Midnight Sun*) najmä kvôli faktu, že sa nachádza najďalej od všetkých ostatných štátov USA. Aljaška sa stala 49. štátom Spojených štátov 3. januára 1959, keď bola považovaná za posledný a najďalej sa nachádzajúci štát od Únie.

* **Great Land**

Alajška má zo všetkých štátov USA najväčšiu rozlohu.

* **Seward's Ice Box**

Prezývka pochádza od Williama Henryho Sewarda, ktorý v roku 1867 odkúpil Aljašku od Rusov. Štát sa taktiež nazýva *Seward's Folly*.

Arizona  Arizona
----------------

Na ŠPZ Arizony sa najčastejšie vyskytuje prezývka *The Grand Canyon State*.

* **The Grand Canyon State**

Štát Arizona získal prezývku *The Grand Canyon State* vďaka turistickej atrakcii Veľký Kaňon.

* **The Valentine State**

Arizona sa stala súčasťou USA 14. februára 1912, teda na Valentína.

* **The Baby State**

Od roku 1912 až do 1959 sa Arizona nazývala *Baby State*. Po vstupe Aljašky do Únie prezývka stratila zmysel.

* **The Apache State**

Apači boli domorodí obyvatelia Ameriky, ktorí v 19. storočí bojovali za to, aby sa do Arizony neprisťahovali Európania.

* **The Aztek State**

Na území Arizony žili aj Aztékovia. Dokazujú to zrúcaniny, v ktorých údajne žili.

* **Italy of America**

Arizona získala prezývku najmä pre krásne hory.

* **The Sand Hill State**

Prezývka poukazuje na púštne územia Arizony.

* **The Sunset State**

Prezývka bola určená pre Arizonu najmä pre krásny západ Slnka vo Veľkom kaňone.

* **The Copper State**

Vďaka úspešnej ťažbe medi sa štát nazýva i *The Copper State*.

Arkansas  Arkansas
------------------

Úradne uznanou prezývkou Arkansasu je *The Natural State*, ktorý bol prijatý v roku 1995.

* **The Natural State**

Arkansas získal prezývku *The Natural State* vďaka pestrej prírode, faune a fosílii.

* **The Wonder State**

Prvou úradne uznanou prezývkou štátu bol *The Wonder State*, ktorá bola prijatá v roku 1923.

* **The Land of Opportunity**

*The Land of Opportunity* je najznámejšou prezývkou Arkansasu.

* **The Razorback State**

Arkansas obývajú divé prasce, ktoré Američania nazývajú *Razorback*.

* **The Hot-water State**

V štáte sa nachádza veľa termálnych prameňov, o čom vypovedá aj jeho menej známa prezývka. Štát sa tiež nazýva *The Hot Springs State*.

* **The Bear State**

Prvou prezývkou štátu bol *The Bear State*. Osadníci takto Arkansas nazvali, keďže na ich území žili medvede.

* **The Toothpick State**

Prezývka *Toothpick State* (alebo *The Bowie State*) odkazuje na nôž Bowie, ktorý bol v Arkansase často používaný. Nôž sa ľudovo prezýval aj ako toothpick knife (špáradlový nôž).

* **Gopher State**

Colorado  Colorado
------------------

Dalo by sa povedať, že prvoradou prezývkou Colorada je *The Centennial State*, avšak na ŠPZ sa najčastejšie vyskytuje prezývka *The Mountain State*.

* **The Centennial State**

Colorado si vyslúžilo prezývku *The Centennial State*, lebo sa stalo 38. štátom USA sto rokov od podpísania Deklarácie nezávislosti Spojených štátov, teda v roku 1876.

* **The Mountain State**

Jednou z najznámejších prezýviek Colorada je *The Mountain State*.

* **The Silver State**

V baniach Colorada sa ťažilo veľa striebra, prezývka však nebola prijatá, keďže si ju Nevada nárokovala už v roku 1871.

* **The Lead State**

Vďaka ťaženiu olova si Colorado nárokovalo prezývku *The Lead State,* avšak kvôli námietkam Mainu, New Jersey, New Hampshiru a Západnej Virgínie nebola prijatá.

* **Switzerland of America**

Aj táto prezývka súvisí s ťažením olova v Colorade.

* **The Treasure State**

Colorado si pokúsilo privlastniť prezývku *The Treasure State*, lenže tá bola napokon udelená Montane.

* **Mile-high State**

Úradne neuznaná prezývka Colorada je *Mile-High State* (alebo *The* *Highest State*), lebo zo všetkých štátov leží podľa nadmorskej výšky najvyššie.

* **Colorful Colorado**

Vďaka krásnej prírode sa Colorado nazývalo pestrofarebným.

* **The Buffalo Plains State**

Štát obýva mnoho bizónov, čo nasvedčuje aj jeho prezývke.

Connecticut  Connecticut
------------------------

Od roku 1959 je úradne uznanou prezývkou Connecticutu *The Constitution State*.

* **The Constitution State**

Prezývka štátu Connecticut je *The Constitution State*, lebo sa predpokladalo, že sa pri spísaní ústavy Spojených štátov Američania inšpirovali z ústavy Connecticutu.

* **The Nutmeg State**

Vďaka veľkej produkcii muškátových orieškov si Connecticut vyslúžil prezývku *The Nutmeg State*, respektíve *Land of Wooden Nutmegs* / *The Wooden Nutmeg State*.

* **The Blue Law State**

Prezývka bola stanovená podľa názvu zákona z koloniálnych období USA.

* **The Brownstone State**

Brownstone je hnedý pieskovec, ktorý bol dávno i stavebným materiálom.

* **The Freestone State**

Prezývka mieri na pieskovce (ako bol aj *brownstone*).

* **The Provisions State**

Táto prezývka vznikla počas Americkej vojny za nezávislosť, keď Connecticut ozbrojeným silám poskytol väčšinu potravy a kanónov.

* **The Land of Steady Habits**

Prezývku si vyslúžili obyvatelia Connecticutu najmä pre ich ráznosť a morálnemu správaniu.

Delaware  Delaware
------------------

Úradne uznanou prezývkou Delawaru je od roku 2002 *The First State*.

* **The First State**

Delaware sa nazýva aj *The First State*. Prezývka bola prijatá až na žiadosť učiteľky na základnej škole v roku 2002. Delaware bol totiž prvý z pôvodných trinástich štátov, ktorý podpísal ústavu Spojených štátov.

* **The Blue Hen State**

Delawareskí vojaci boli v 19. storočí nazývaní *Blue Hen*. Ich preývka poukazuje na temperamentnosť a horlivosť vojakov. Delaware Blue Hen je delawarským štátnym vtákom. 

* **The Peach State**

Španieli v 16. storočí doviezli do Delawaru veľké množstvo broskýň, čo malo za následok i veľa úrody. V roku 1895 bol kvet broskyne vyhlásený za štátny kvet.

* **New Sweden**

V roku 1638 bol Delaware osídlení Švédmi a založili si dedinu *Nye Sverige* (švéd. *Nové Švédsko*).

* **Small Wonder**

Prídavné meno *small* (malý) mieri na malú rozlohu štátu.

* **Uncle Sam's Pocket Handkerchief**

I táto prezývka poukazuje na veľkosť štátu. 

* **The Diamond State**

Aj diamant mal poukzaovať na maličkosť a vzácnosť Delawaru. Tvar diamantu sa nachádza aj na štátnej vlajke. 

* **The Corporate Capital**

Nazýva sa tak, lebo sa v Delaware nachádza najviac obchodných spoločností v Únii (podľa Delaware Division of Corporations v roku 2002 ich bolo vyše 308 000).

* **The Chemical Capital**

* **Home of Tax Free Shopping**

Florida  Florida
----------------

Od roku 1970 je úradne uznanou prezývkou Floridy *The Sunshine State*.

* **The Sunshine State**

Florida si vyslúžila aj viac prezývok: jednou z nich je *The Sunshine State* vďaka slnečnému počasiu.

* **The Peninsula State**

Prezývkou Floridy je i *The Peninsula State*, keďže sa celý nachádza na Floridskom polostrove.

* **The Orange State**

Na Floride sa nachádza veľa pomarančových hájov. Taktiež sa nazýva *The Citrus State*.

* **The Flower State**

Názov Floridy bol odvodený z anglického slova *flower* (kvetina), čomu nasvedčuje aj jej prezývka. V štáte sa taktiež pestujú veľa kvetín. 

* **The Alligator State**

Vo floridských močiaroch a potokoch žilo mnoho aligátorov.

* **The Everglade State**

*Everglade* je podmáčaná zníženina terénu s vysokým trávnatým porastom, ktorých sa na Floride nachádza mnoho.

* **The Gulf State**

Štát sa nachádza pri Mexickom zálive.

Georgia_(U.S._state)  Georgia
-----------------------------

Georgia nemá úradne uznanú prezývku.

* **The Pine State**

V roku 1843 sa pre Georgiu používala prezývka *The Pine Tree State*.

* **The Cracker State**

*Crakers* sa nazývali prisťahovalci z hôr Virgínie a Severnej Karolíny, ktorí v Georgii neboli obľúbení. 

* **The Peach State**

Georgia si vyslúžila prezývku *The Peach State*, lebo je veľkým dodávateľom broskyne.

* **The Buzzard State**

Georgia zaviedla zákon na ochranu myšiakov.

* **The Goober State**

V krajine rastie mnoho arašidov, respektíve podzemnice olejnej.

* **The Empire State of the South**

Táto prezývka predstavovala odhodlanie občana stať sa vodcom v priemyselnom a hospodárskom rozvoji Georgie. Štát sa taktiež nazýva *Yankee-land of the South*.

Hawaii  Havaj
-------------

Od roku 1959 je úradne uznanou prezývkou Havaja *The Aloha State*.

* **The Aloha State**

Havaj sa nazýva aj *The Aloha State*. *Aloha* je pozdrav Havajčanov, čo v preklade znamená ahoj. *Aloha* sa tiež považuje za symbol lásky a spoločnej existencie.

* **Crossroads of the Pacific**

Táto prezývka sa vzťahuje skôr na hlavné mesto Havaja, Honolulu.

* **Paradise of the Pacific**

Havaj sa nazýva *Paradise of the Pacific* pre krásu havajských ostrovov.

* **The Pineapple State**

Predaj ananásov je pre Havaj hospodársky výhodný.

* **The Youngest State**

Havaj vstúpil do únie Spojených štátov ako posledný (50. štát).

Idaho  Idaho
------------

Najznámejšou prezývkou štátu Idaho je *The Gem State*.

* **The Gem State**

Idaho si vyslúžilo prezývku *The Gem State*. Je tomu tak najmä kvôli jaskyniam a vodstvu, v ktorých je mnoho zlata, striebra a hviezdnych granátových kameňov. *Gem of the Mountains* je tiež častou prezývkou štátu.

* **The Spud State**

*The Spud State* alebo *Famous Potatoes* je prezývkou štátu najmä kvôli chutným zemiakom, ktoré sa pestujú v Idaho.

* **Little Ida**

Idaho je najmenším štátom na západe.

Illinois  Illinois
------------------

Najznámejšou prezývkou štátu Illinois je *The Prairie State*.

* **The Prairie State**

V 19. storočí Illiniois pokrývalo veľké množstvo préria.

* **The Sucker State**

Illinois dostal túto prezývku po rybách, keďže sa rybárom v Illinois darilo. (Je to slovná hračka, lebo *sucker* môže znamenať aj *ľahkú korisť*).

* **Garden of the West**

Štát sa nazýva *The Garden State* vďaka prériovým poliam v 19. storočí a pestovaniu kukurice. 

* **Land of Lincoln**

Abraham Lincoln začal svoju politickú kariéru v Illinois. Prezývka sa začala používať okolo roku1955.

* **The Corn State**

V Illinoise sa pestuje veľa kukurice.

* **Egypt**

Mesto Cairo v Illinois malo takú úrodnú zem ako aj Káhira v Egypte. Je to slovná hra, keďže obe mestá sa v angličtine volajú *Cairo*.

Indiana  Indiana
----------------

Indiana nemá úradne uznanú prezývku, avšak najznámejšou je *The Hoosier State*.

* **The Hoosier State**

Pôvod prezývky štátu Indiana – *The Hoosier State* – je dodnes neznámy. Hovorí sa však, že „Hoosier" predstavuje štátny rustikálny individualizmus.

* **The Hospitality State**

*The Hospitality State* je tiež jednou prezývkou Indiany.

* **Crossroads of America** (Rázcestie Ameriky)

Motto Indiany je *Crossroads of America*. Nie je to úradne uznanou prezývkou, ale občas sa tak štát nazýva.

Iowa  Iowa
----------

Iowa nemá úradne uznanú prezývku.

* **The Corn State**

Prezývka *The Corn State* poukazuje na pestovanie kukrice v Iowe. Prezývka sa objavuje aj na ŠPZ-kách. Štát sa tiež nazýva *Land Where the Tall Corn Grows*.

* **The Hawkeye State**

Iowa alebo *The Hawkeye State štát* je pomenovaný po vodcovi iowského domorodého kmeňa Saukovi Blackovi Hawkovi.

* **Land of the Rolling Prairie**

V Iowe sa nachádzalo veľké územie prérii.

South Dakota  Južná Dakota
--------------------------

Od roku 1980 je úradne uznanou prezývkou Južnej Dakoty *The Mount Rashmore State*.

* **The Mount Rashmore State**

Prezývka štátu je utvorená na základe pamätníka Mount Rushmore. Úradne sa tak nazýva od roku 1980.

* **Great Faces / Great Places**

Táto prezývka sa vyskytuje na ŠPZ štátu Južnej Dakoty. Tiež poukazuje na pamätník Mount Rushmore.

* **The Sunshine State**

Táto prezývka bola na vlajke Južnej Dakoty vyobrazená až do roku 1980.

* **The Coyote State**

Južná Dakota je pomenovaná po kojotoch. V roku 1949 bol kojot vyhlásený za štátne zviera. 

* **The Blizzard State**

Štát bol prezývaný kvôli silnému studenému vetru blizard, ktorý Južnú Dakotu často postihoval.

* **The Artesian State**

Štát je prezývaný podľa artézskych studní, ktorých je v Južnej Dakote neúrekom.

* **Land of Plenty**

South Carolina  Južná Karolína
------------------------------

Južná Karolína nemá úradne uznanú prezývku.

* **The Palmetto State**

Štát je pomenovaný po národnom strome Južnej Karolíny (*Sabal palmetto*).

* **Nothing Could be Finer**

Táto prezývka sa vyskytuje na ŠPZ-kách Južnej Karolíny.

* **The Rice State**

V Južnej Karolíne sa pestuje veľké množstvo ryže. 

* **The Swamp State**

Prezývka štátu poukazuje na močiare v štáte. 

* **The Iodine State**

Vo vegetácii Južnej Karolíny sa nachádza veľké množstvo jódu. 

* **Sand-lapper State**

* **Keystone of the South Atlantic**

* **The Seaboard State**

Kalifornia  Kalifornia
----------------------

Od roku 1968 je úradne uznanou prezývkou Kalifornie *The Golden State*.

* **The Golden State**

Kalifornia získala prezývku *The Golden State* najmä vďaka zlatej horúčke v Amerike v roku 1848, poliam zlatého maku, mostu Golden Gate Bridge a zlatistému západu Slnka na plážach.

* **The Grape State**

Prezývka štátu súvisí s pestovaním hrozna a produkciou vína v Kalifornii.

* **The Land of Milk and Honey**

Prezývka štátu súvisí s produkciou mlieka a medu v štáte Kalifornia.

* **The Eldorado State**

Prvá prezývka štátu bola *The Eldorado State*, keď v ňom po prvýkrát našli zlato (1848).

Kansas  Kansas
--------------

Úradne uznanou prezývkou Kansasu je *The Sunflower State*, ale často sa nazýva aj *The Wheat State*.

* **The Sunflower State**

Kansas sa pýši pestvaním slnečníc v Spojených štátoch, o čom vypovedá aj jeho prezývka. Slnečnica je zároveň aj štátnou kvetinou Kansasu. 

* **The Wheat State**

Je to druhou najznámejšou prezývkou Kansasu. Objavuje sa aj na ŠPZ.

* **The Central State**

V Kansase sa nachádza stred Spojených štátov, čomu nasvedčuje aj prezývka *The Central State*. Štát sa tiež nazýva *Midway U.S.A.* (*midway* znamená *na pol ceste*).

* **The Squatter State**

Pred občianskou vojnou sa Kansas nazýval *The Squatter State*, čo nasvedčovalo zákonu squatters. Podstatou zákona bol zákaz neoprávneného osídľovania pôdy.

* **The Battleground of Freedom**

Počas občianskej vojny Spojených štátov sa Kansas nazýval *The Battleground of Freedom*.

* **The Jayhawker State / Jayhawk State**

*Jayhawker* bolo slangové pomenovanie pre Kansas v 70. rokoch 19. storočia.

* **The Garden State**

*The Garden State* si privlastnil Illinois.

* **The Grasshopper State**

V roku 1874 sa do Kansasu dostalo mnoho kobyliek.

* **The Dust Bowl State**

*The Dust Bowl State* je prezývka, ktorú si Kansas vyslúžil na základe prírodných katastrôf. Podobný názov bol aj *The Cyclone State* alebo *The Salt of Earth*.

* **Bleeding Kansas**

Počas americkej občianskej vojny umrelo mnoho ľudí, keďže bojovali za alebo proti otroctvu.

Kentucky  Kentucky
------------------

Najznámejšou prezývkou Kentucky je *The Bluegrass State*.

* **The Bluegrass State**

*The Bluegrass State* obklopuje tráva Poa, ktorej pupene kvetov dodávajú tráve modrofialový odtieň. Nasvedčuje tomu aj prezývka *Dark and Bloody Ground*.

* **The Hemp State**

Konope bola jednou z najvýznamnejších plodín v Kentucky.

* **The Tobacco State**

Tabak bol jeden z najvýznamnejších plodín v Kentucky.

* **The Dark and Bloody Ground State**

Štát získal prezývku na základe indiánskych vojen.

* **The Corn-cracker State**

* **Rock-Ribbed State**

Louisiana  Louisiana
--------------------

Najznámejšou prezývkou Louisiany je *The Pelican State*.

* **The Pelican State**

Štátne zviera Louisiany je pelikán. V roku 1859 po ňom získal štát i prezývku.

* **The Creole State**

Štát sa tak nazýval v roku 1872, avšak prezývka bola po tom zrušená kvôli nedorozumeniu. Kreoli boli totiž európski prisťahovalci.

* **The Bayou State**

Bayou sú malé rieky a potoky v Amerike, ktoré tečú i skrz Louisianu.

* **Child of the Mississippi**

Rieka Mississippi zúrodňuje pôdu v Louisiane.

* **Sugar State**

V Louisiane sa vyrába veľké množstvo cukru.

* **Sportman’s Paradise**

Prezývka poukazuje na všetky prírodné športy a aktivity, ktoré sú v Louisiane obľúbené.

* **Fishman’s Paradise**

Aj táto prezývka poukazuje na jeden z najobľúbenejších aktivít v Louisiane.

* **The Holland of America**

Nazýva sa tak pre automobilový priemysel a vodné cesty v štáte.

Maine  Maine
------------

Najčastejšou prezývkou štátu Maine je *The Pine Tree State*.

* **The Pine Tree State**

Štát Maine pokrýva približne 17 miliónov borovicových stromov. Maine má borovicu i na svojej pečati.

* **The Old Dirigo State**

*Dirigo* znamená v preklade *smerujem*.

* **The Border State**

Maine sa tak nazýva najmä kvôli svojej polohe. Hraničí torižto s Kanadou a Atlantickým oceánom.

* **Vacationland**

Táto prezývka sa nachádza na ŠPZ.

* **The Switzreland of America**

V Maine je veľa zasnežených hôr ako aj v Švajčiarsku.

* **The Polar Star State**

Prezývka poukazuje na fakt, že je Maine jedným najsevernejším štátom USA. Polárka je vyobrazená aj na erbe štátu.

* **The Lumber State**

Drevársky priemysel je pre hospodárstvo štátu Maine dôležitý.

Maryland  Maryland
------------------

Najznámejšou prezývkou Marylandu je *The Old Line State*.

* **The Old Line State**

Prezývka vznikla vďaka Georgovi Washingtonovi. Odkazoval na „*starú líniu*" v Americkej vojne za nezávislosť, ktorá chránila Washingtonov ústup z bitky na Long Island.

* **The Cockade State**

Podľa niektoých zdrojov nosili marylandskí a britskí vojaci počas Americkej vojny za nezávislosť kokardy, vďaka čomu získala túto prezývku.

* **Queen State**

Maryland bol pomenovaný po anglickej kráľovnej Henriette Márii Bourbonskej, o čom vypovedá aj prezývka *The Queen State*.

* **The Monumental State**

Prezývka pochádza z roku 1843.

* **The Free State**

Keď v roku 1923 Maryland zradil Úniu nepodpísaním niektorých zákonov, v denníku *Baltimore Sun* bol štát (aj keď myslene ironicky) nazvaným *Maryland Free State*. Táto ironická prezývka sa použila viackrát vo viacerých článkoch, vďaka čomu sa prezývka *The Free State* stala obľúbenou.

* **The Oyster State**

Ustrice boli pýchou Marylandu.

* **The Chesapeake State**

Domorodí americkí obyvatelia, ktorí sa volali Chesapeake, žili v dejinách na území Marylandu.

* **The Terrapin State**

Vodnice sú korytnačkovité živočíchy, ktoré vo veľkom množstve obývajú vody štátu.

Massachusetts Massachusetts
---------------------------

Najznámejšou prezývkou štátu Massachusetts je *The Bay State*.

* **The Bay State**

Štátu Massachusetts (*The Bay State* alebo *The Old Bay State*) bola v roku 1629 od spoločnosti *Massachusetts Bay Company* udelená kráľovská charta na podporu osídlenia novej krajiny, respektíve kolónie *Massachusetts Bay.*

* **The Spirit of America**

Prezývka *The Spirit State* sa nachádza na ŠPZ-kách Massachusettsu.

* **The Codfish State**

Aj prezývka *The* *Codfish Štát* sa vyskytuje na ŠPZ-kách.

* **The Old Colony**

Táto prezývka odkazuje na kolóniu Plymouth, ktorá bola založená ešte pred *Massachusetts Bay.*

* **The Pilgrim State**

Túto prezývku udelili Massachusettsu kolonisti, respektíve pútnici, ktorí založili kolóniu Plymouth.

* **The Puritan State**

Taktiež prezývka udelená kolonistami, ktorí boli vyznávačmi puritanizmu.

* **The Baked Beans State**

Puritáni piekli každú nedeľu fazule.

Michigan Michigan
-----------------

Najznámejšou prezývkou štátu Michigan je *The Great Lakes State*.

* **The Great Lakes State**

Michigan alebo inak *The Great Lakes State* obklopuje Horné, Michiganské, Hurónske a Erijské jazero, štyri z piatich severoamerických veľkých jazier. Michigan sa taktiež nazýva *Lady of the Lake* alebo *Water Wonderland*.

* **The Wolverine State**

Prezývka sa prvýkrát použila okolo roku 1846. Presný pôvod prezývky nepoznáme, avšak pravdepodobne si obyvatelia Michiganu vyslúžili prezývku kvôli krutému konaniu v Bitke o Toledo alebo kolonizovaní Michiganu.

* **Auto State**

Nazýva sa tak najmä kvôli veľkej manufaktúrskej výrobe vozidiel.

Minnesota Minnesota
-------------------

Najznámejšou prezývkou štátu Minnesota je *The North Star State*.

* **The North Star State**

*The North Star State* získal svoju prezývku na základe francúzskeho motta *L’étoile du Nord* (fran. *Hviezda severu*). Motto sa nachádza aj na štátnej vlajke.

* **The Gopher State**

Okolo roku 1880 mala Minnesota futbalové družstvo, ktoré sa volalo *The Golden Gopher* (*Zlatí Hlodavci*). Prezývka sa však nepresadila, keďže si ju Arkansas nárokoval už v roku 1845.

* **Land of 10,000 Lakes**

V štáte Minnesota sa nachádza približne 12 000 jazier.

* **New England of the West**

Minnesota si vyslúžila túto prezývku, lebo sa do štátu prisťahovalo veľa ľudí z Nového Anglicka.

* **The Wheat State**

V Minnesote je pestovania obilia hospodársky dôležité.

* **Bread and Butter State / Bread Basket of the Nation**

V štáte Minnesota sa vyrába veľké množstvo chleba a masla.

* **Cream Pitcher of the Nation**

Aj výroba smotany je v Minnesote dôležitá.

* **Playground of the Nation**

Mississippi Mississippi
-----------------------

Najznámejšou prezývkou štátu Mississippi je *The Magnolia State*.

* **The Magnolia State**

*The Magnolia State* si vyslúžil prezývku vďaka množstvu magnóliových kvetov a stromov nachádzajúcich sa v tomto štáte. Magnóliový strom je štátnym stromom štátu Mississippi.

* **The Bayou State**

Mississippi sa občas označuje ako *The Bayou State* najmä kvôli potokom s pomalým tečúcim prúdom.

* **The Eagle State**

Na pečati Mississippi sa nachádza orol. Taktiež sa nazýva *The Border-eagle State*.

* **The Ground-hog State**

V Mississippi sa v minulosti nachádzalo veľa ošípaných.

* **The Mudcat State**

Štát sa zdriedkakedy nazýva aj *Mud-Waddler State*, ktorý odkazuje na sumcov žijúcich v močiaroch a riekach štátu Mississippi.

* **The Mud-waddler State**

Dodnes nie je známe, prečo sa Mississippi nazýva *The Mud-waddler State*.

Missouri Missouri
-----------------

Najuznávanejšou prezývkou štátu Missouri je *The Show Me State*.

* **The Show Me State**

Táto prezývka nebola úradne uznanou, avšak na niektorých poznávacích značkách sa *The Show Me State* vyskytuje. Pomenovanie *The Show Me State* pochádza od Willarda Duncana Vandivera, rodeného Missouričana, ktorý v roku 1889 vo Philadelphii vo svojom prejave povedal: *„Som z Missouri, musíte mi to ukázať."* Táto veta v krátkosti opisuje Missouričanov, teda že sú neodbitní a nenaivný.

* **The Cave State**

V štáte Missouri sa nachádza približne 5600 jaskýň a predpokladá sa, že ani do dnešného dňa neboli všetky objavené.

* **The Lead State**

Missouri bol v baníctve a v ťažbe olova jeden z najlepších štátov USA.

* **The Bullion State**

Pôvod prezývky siaha späť až k prvému senátorovi Missouri, Thomasovi Hartovi Bentonovi, ktorý podporoval zavedenie striebra a zlata za platidlo. Senátora preto prezývali *Old Bullion*.

* **The Ozark State**

Missouri sa nazýva *The Ozark State* pre hory, ktoré v sebe skrýva.

* **The Gateway to the West / Mother of the West**

V Missouri sa nachádza veľa turistických a (zaniknutých historických). Okrem toho poukazuje aj na polohu štátu. 

* **The Iron Mountain State**

Štát sa tak nazýva najmä kvôli tomu, že sa v missourských horách našli železné rudy.

* **The Puke State**

Podľa Georga Earlieho Shankla sa v roku 1827 v uliciach štátu zhromaždili ľudia, ktorým *bolo zo štátu na zvracanie* (*puke* = *zvracanie*).

* **Pennsylvania of the West**

Missouri bola ekonomicky i banícky tak úspešná ako Pensylvánia.

Montana Montana
---------------

Najznámejšou a najobľúbenejšou prezývkou Montany je *The Treasure State Montana*.

* **The Treasure State Montana**

Prezývka štátu nasvedčuje tomu, že sa na hore Montana nachádza zlato a striebro. Štátne motto Montany je *Oro y Plata* (špan. *Zlato a striebro*).

* **The Bonanza State**

Táto prezývka poukazuje na bohaté minerálne zdroje, ktoré sa v Montane nachádzajú. Takéto mineráli sú aj zlato a striebro v bonanze.

* **The Mountain State**

Prezývka poukazuje na hory v Montane.

* **Land of the Shining Mountains**

Táto prezývka odkazuje na lesklé minerály a hory v Montane zároveň.

* **The Stubtoe State**

Prezývka poukazuje taktiež na hory v Montane, respektíve na nebezpečný horský terén.

* **The Headwaters State**

Nazýva sa tak, lebo najviac pramenných tokov prichádza akurát z montanských hôr.

* **Big Sky Country**

Prezývku po prvýkrát použil *Alfred Bertram Guthrie ml.* v roku 1962, keď vo svojej knihe *Big Sky* pomenoval Montanu *Big Sky Country*.

Nebraska Nebraska
-----------------

Úradne uznanou prezývkou štátu Nebraska je *The Cornshuker State*.

* **The Cornhusker State**

Prezývka Nebrasky nasvedčuje historickému ručnému lúpaniu kukurice.

* **The Tree Planters State**

Od roku 1898 až do roku 1945 bol *The Tree Planters* State úradne uznanou prezývkou štátu Nebraska. V štáte sa nachádza veľké množstvo stromov, čomu nasvedčovala aj prezývka Nebrasky.

* **The Beef State**

V Nebraske sa chová približne dva miliónov hovädzieho dobytku. Prezývka sa objavovala na nebraských ŠPZ-kách v 50. rokoch 20. storočia.

* **Antelope State**

Štát sa takto nazýval v 70. rokoch 19. storočia, keď bolo v Nebraske veľa vidlohorov amerických.

* **The Bug-eating State**

V Nebraske žijú netopiere, ktoré jedia hmyz. Niektorí obyvatelia ich volajú *bug-eaters* (súmračník krahulčí).

* **The Blackwater State**

Niektoré nebraské vodstvo je pošpinené černozemou, čo vysvetluje význam prezývky.

Nevada Nevada
-------------

Najznámejšou prezývkou štátu Nevady je *The Silver State*.

* **The Silver State**

V Nebraske ťažia veľa striebra. Nazýva sa tiež *Silverland* alebo *The Silver State*.

* **The Battle Born State**

Nevada sa stala súčasťou Únie v roku 1864, počas občianskej vojny. Táto prezývka je národným mottom Nevady, okrem toho je sa nachádza aj na štátnej vlajke.

* **The Mining State**

Prezývka poukazuje na dôležité priemyselné odvetvie v Nevade, ťaženie minerálov.

* **The Sagerbush State**

Artemisia tridentata je národnou rastlinou Nevady.

* **The Sage-hen State**

V Nevade žije veľa kupido palinových.

New Hampshire New Hampshire
---------------------------

Najobľúbenejšou prezývkou štátu New Hampshire je *The Granite State*.

* **The Granite State**

V New Hampshire sa nachádzajú rozsiahle žulové lomy, po ktorých je štát pomenovaný. Žula je aj národným kameňom štátu New Hampshire.

* **The Mother of Rivers**

Cez New Hampshire pretekajú významné rieky ako Connecticut, Pemigewasset, Merrimack, Androscoggin a Saco.

* **The White Mountain State**

Štát získal prezývku po horách White Mountains a vďaka zlému počasiu.

* **Switzerland of America**

I táto prezývka poukazuje na hory White Mountains.

New Jersey New Jersey
---------------------

Najznámejšou prezývkou štátu New Jersey je *The Garden State*.

* **The Garden State**

Prezývku New Jersey vytvoril Abraham Browning, keď štát prirovnal k obrovskému sudu, naplnenému dobrotami na jedenie, ktorý mal obe konce otvorené, pričom na jednom konci sa nachádzali obyvatelia Pensylvánie a na druhom Newyorčania. Ani dodnes nie je jasné, prečo nazval New Jersey *The Garden State*, keď ho priorvnal k sudu.

* **The Clam State**

Prezývka sa vzťahuje na mušle, ktoré sa nachádzajú pri Delawarskej zátoke.

* **The Camden & Amboy State**

Táto prezývka poukazuje na starú železnicu *Camden & Amboy*.

* **The Jersey Blue State**

V Americkej vojne za nezávislosť mali vojaci z New Jersey modré uniformy.

* **The Pathway of Revolution**

Táto prezývka pripomína obyvateľom New Jersey bitky v Americkej vojne za nezávislosť, ktoré sa odohrali na území tohto štátu.

* **The Switzeland of America**

Aj New Jersey si vyslúžilo prezývku *The Switzerland of America* vďaka horám.

* **The Mosquito State**

Nie je celkom jasné, prečo si New Jersey vyslúžil túto prezývku, keďže sa tam nenachádza viac komárov ako v iných štátoch USA.

* **New Spain / The State of Spain**

Táto prezývka vznikla, keď španielsky kráľ Jozef I. Bonaparte v roku 1813 utiekol do New Jersey kvôli prehratej bitke pri Vittorie.

* **The Foreigner State**

Aj táto prezývka poukazuje na vysťahovalectvo Jozefa I. keďže sa po ňom do New Jersey prisťahovalo viac cudzincov.

New York New York
-----------------

Najobľúbenejšou prezývku štátu New York je *The Empire State*.

* **The Empire State**

Prezývka New Yorku poukazuje na fakt, že má na celý svet veľký vplyv. Prezývka sa pravdepodobne vytvorila za pomoci Georga Washingtona, keď New York nazval sídlom ríše, respektíve Spojených štátov.

* **The Excelsior State**

*Excelsior* je mottom štátu New York. Znamená niečo ako *stále hore*, čo poukazuje na veľkoleposť štátu.

* **The Knickerbocker State**

*Knickerbocker* boli nohavice, ktoré nosili väčšinou Holanďania žijúci v Manhattane.

New Mexico Nové Mexiko
----------------------

Od 8. apríla 1999 je úradne uznanou prezývkou štátu Nové Mexiko *Land of Enchantment*.

* **Land of Enchantment**

Prezývka štátu bola prvýkrát použitá v roku 1935 turistickým časopisom, aby prilákali do Nového Mexika viac turistov. Od 8. apríla 1999 je to úradne uznanou prezývkou štátu. 

* **The Cactus State**

V Novom Mexiku rastie mnoho kaktusov.

* **The Spanish State**

V Novom Mexiku žije veľa španielsky hovoriacich ľudí. Je tomu tak najmä preto, že hraničí s Mexikom.

* **The Land of Sunshine / The Sunshine State**

V Novom Mexiku svieti slnko takmer po celý rok. Prezývka sa pred rokom 1941 objavila aj na ŠPZ-kách štátu.

* **The Land of the Delight Makers**

Táto prezývka poukazuje na to, že má Nové Mexiko veľký vplyv na literatúru a umenie.

* **The Land of Opportunity**

Prezývka poukazuje na krásnu prírodu, klímu a úspešný priemysel v Novom Mexiku. 

* **The Land of the Heart's Desire**

Aj táto prezývka poukazuje na prírodu, podnebie a priemysel štátu.

Ohio Ohio
---------

Úradne uznanou prezývkou štátu Ohio je *The Buckeye State*.

* **The Buckeye State**

Táto prezývka poukazuje na hojný rast pagaštana holého v Ohiu. Začala sa používať v roku 1788, keď sa na jednom súdnom procese začalo kričať *Hetuck*, čo v preklade znamneá *pagaštan holý*.

* **Birthplace of Aviation**

Táto prezývka sa nachádza aj na ŠPZ-kách Ohia.

* **Mother of Presidents**

V Ohiu sa narodili siedmi prezidenti USA: Ulysses Simpson Grant, Rutherford Bichard Hayes, James Abram Garfield, Benjamin Harrison, William McKinley, William Howard Taft and Warren Gamaliel Harding. William Henry Harrison sa síce narodil vo Virgínii, ale bol považovaný za obyvateľa Ohia.

* **The Yankee State**

Yankee sú ľudia žijúci v Spojených štátoch, predovšetkým na území Nového Anglicka.

* **Heart of it All**

Aj táto prezývka sa nachádza na ŠPZ-kách štátu.

Oklahoma Oklahoma
-----------------

Oklahoma nemá úradne uznanú prezývku.

* **Nativa America**

Táto prezývka sa v súčasnosti nachádza na ŠPZ-kách štátu Oklahoma.

* **The Sooners State**

Ľudia, ktorí si v roku 1889 nárokovali pôdu, ktorá nikomu nepatrila, sa nazývali *sooners*.

* **Boomer's Paradise**

Dr. Morrison Munford sa v 80. a 90. rokoch 19. storočia snažil založiť osady na územiach, ktoré nikto nevlastnil. Tieto plánované osady sa volali *boomers*.

Oregon Oregon
-------------

Oregon nemá úradne uznanú prezývku.

* **The Beaver State**

Bobor je štátnym zvieraťom Oregonu, okrem toho sa nachádza i na jeho vlajke. Bobor symbolizuje vynaliezavosť a inteligenciu Oregnčanov.

* **The Web-foot State**

V Oregone po väčšine roka prší.

* **The Hard-case State / The Land of Hard Cases**

V dejinách mali oregonskí osadníci ťažkosti, o čom vypovedá aj prezývka štátu.

* **The Sunset State**

Keď v roku 1859 vstúpil Oregon do Únie, nachádzal sa najzápadnejšie zo všetkých štátov. Dnes je už táto prezývka neplatná, keďže sa Washington a Aljaška nachádzajú západnejšie.

Pennsylvania Pensylvánia
------------------------

Pensylvánia nemá úradne uznanú prezývku.

* **The Keystone State**

Nie je celkom isté, odkiaľ pochádza pôvod prezývky. Podľa jednej teórie pochádza prezývka z pensylvánskeho kongresu, keď sa rozhodovalo o nezávislosti štátu. Kongres mal 9 členov – štyria hlasovali za, štyria proti. Posledný člen, John Morton, napokon zahlasoval za nezávislosť. Jeho hlas bol kľúčový (keystone vote) k dosiahnutiu nezávislosti. 

* **The Quaker State**

Pensylvánia dostala prezývku po kvakeroch, ktorí žili v Pensylvánii.

* **The Oil State**

Ťažba ropy je jeden z najväčších priemyselných odvetví v Pensylvánii.

* **The Coal State**

Ťažba uhlia je jeden z najväčších priemyselných odvetví v Pensylvánii.

* **The Steel State**

Tiež jedno z najväčších priemyselných odvetví v Pensylvánii.

Rhode Island Rhode Island
-------------------------

Úradne uznanou prezývkou štátu Rhode Island *The Ocean State*.

* **The Ocean State**

*The Ocean State* je prezývka, ktorú Rhode Islandu pridelili, aby prilákali viac dovolenkárov a turistov. Je to úradne uznanou prezývkou štátu a objavuje sa aj na ŠPZ-kách.

* **The Smallest State**

Rhode Island je najmenším štátom USA.

* **Little Rhody**

Aj táto prezývka mieri na veľkosť štátu. Nazýva sa tiež ako *Little Rhodie*, *L'il Rhody* alebo *Little Rhode*.

* **The Plantation State**

Prezývka je odvodená od celého názvu štátu – *State of Rhode Island and Providence Plantations*.

* **Land of Roger Williams**

Roger Williams v roku 1636 založil *Providence Plantation*.

* **The Southern Gateway of New England**

Rhode Island bol v dejinách najjužnejším prístavným štátom Nového Anglicka.

North Dakota Severná Dakota
---------------------------

Úradne uznanou prezývkou Severnej Dakoty je *The Peace Garden State*.

* **The Peace Garden State**

14. júla 1932 bola na hraniciach Severnej Dakoty a Manitoby (Kanada) otvorená záhrada na znak mieru medzi Spojenými štátmi a Kanadou.

* **Land of the Dakotas**

Dakota je indiánsky kmeň, ktorý žil na území Severnej Dakoty.

* **The Sioux State**

*Sioux* je ďalším pomenovaním pre kmeň Dakota.

* **The Roughrider State**

Táto prezývka sa používala na podporu cestovného ruchu v štáte v 60. a 70. rokoch 20. storočia. Prezývka pochádza z americko-španielskej vojny, keď vojská Theodora Roosevelta spoločne s kovbojmi (roughriders) zvíťazili nad Španielmi.

* **The Flickertail State**

Prezývka poukazuje na Richardsonovu veveričku, ktorá pri behu vrtí chvostom. Takýchto veveričiek žije v Severnej Dakote neúrekom.

* **The Great Central State**

Severná Dakota sa nachádza uprostred veľkého západného pšeničného pola.

Severná Karolína Severná Karolína
---------------------------------

Severná Karolína nemá úradne uznanú prezývku.

* **The Tarheel State**

Prezývka *The Tarheel State* sa pravdepodobne zrodila počas Americkej občianskej vojny.

* **The Land of the Sky**

*Frances Fisher Tieran* vo svojej knihe *The Land of the Sky* z roku 1876 nazval Severnú Karolínu *Krajinou Neba*.

* **The Old North State**

Keď sa Karolína v roku 1710 rozdelila na severnú a južnú časť, Severná Karolína si vyslúžila prezývku *The Old North State*.

* **The Turpentine State**

V dejinách bola Severná Karolína výrobcom terpentínu.

* **The Rip Van Winkle State**

Nie je presne isté, odkiaľ pochádza pôvod tejto prezývky, ale pravdepodobne si turisti pomýli hory Severnej Karolíny s horou Catskill v New Yorku.

Tennessee Tennessee
-------------------

Najznámješou prezývkou štátu Tennessee je *The Volunteer State*.

* **The Volunteer State**

Túto prezývku si štát vyslúžil počas britsko-americkej vojny, keď sa veľa obyvateľov štátu Tennessee dobrovoľne prihlásilo na vojnu.

* **The Big Bend State**

Prezývka odkazuje na rieku Tennesse (*rieka s veľkým ohybom*).

* **The Mother of Southwestern Statesmen**

Traja prezidenti Spojených štátov nazvali Tennessee vlastným domovom (Andrew Jackson, James K. Polk, Andrew Johnson).

* **The Hog and Hominy State**

Prezývka odkazuje na pestovanie kukurice a chov prasiat v Tennessee v 30. rokoch 19. storočia.

* **The Lion's Den State**

Prezývka pravdepodobne poukazuje na vykonanú prácu Andrewa Jacksona.

Texas Texas
-----------

Od 19. júla 2015 je úradne uznanou prezývkou štátu Texas *The Lone Star State*.

* **The Lone Star State**

Prezývka štátu pochádza z roku 1836, keď sa na vlajku štátu Texas dostala zlatá hviezda, ktorá symbolizuje nezávislosť od Mexika. 

* **The Beef State**

Tak ako aj v Nebraske, aj v Texase chovajú veľa dobytku a vyrábajú mnoho hovädzieho mäsa.

* **The Banner State**

Prezývka poukazuje na veľké obyvateľstvo štátu Texas. Prezývka vznikla politickými ťahmi.

* **The Blizzard State**

Aj štát Texas často napadajú veľké búrky a blizardy.

* **The Jumbo State**

V roku 1882 P. T. Barnum doviezol z Londýna do cirkusu v Texase najväčšieho afrického slona, ktorý sa volal *Jumbo*.

* **The Super-American State**

New Yorker Magazine nazval Texas v roku 1961 *Superamerickým štátom* (*The Super-American State*).

Utah Utah
---------

Väčšina prezývok štátu Utah súvisí s Mormonmi, ktorí v dejinách žili na tomto území.

* **The Deseret State**

Územie, na ktorom žili Mormoni, pomenovali Deseret.

* **The Beehive State**

Prezývka štátu súvisí s Cirkvou Ježiša Krista Svätých neskorších dní, kde je štát Deseret prirovnaný k úľu.

* **The Mormon State / Land of the Mormons**

Taktiež prezývka, ktorá súvisí s Cirkvou Ježiša Krista Svätých neskorších dní.

* **Land of the Saints**

Opäť narážka na Mormonov.

* **The Salt Lake State**

Prezývka odkazuje na *Veľké Soľné jazero*, ktoré sa v Utahu nachádza.

Vermont Vermont
---------------

Vermont má len jednu známu prezývku, a to *The Green Mountain State*. Obajvuje sa aj na ŠPZ-kách štátu.

* **The Green Mountain State**

Túto prezývku prvý raz použil Samuel de Champlain v roku 1647, keď nazval Vermont *The Green Mountain State*.

Virginia Virgínia
-----------------

Virgínia nemá úradne uznanú prezývku.

* **The Old Dominion**

Kráľ Anglicka, Karol II. v roku 1663 vyhlásil, že sú Virgínčania najlepší najlepší koloniálni obyvatelia Anglicka.

* **Mother of Presidents**

Ôsmi prezidenti USA (George Washington, Thomas Jefferson, James Madison, James Monroe, William Henry Harrison, John Tyler, Zachary Taylor, Thomas Woodrow Wilson) pochádzali z Virgínie.

* **Mother of Statesmen**

Aj táto prezývka bola Virgínii udelená najmä kvôli ôsmym vyššie uvedených prezidentov.

* **Mother of States**

Nazýva sa tak preto, lebo Virgínia bol prvým osídleným štátom. Okrem toho Západná Virgínia, Ohio, Kentucky, Illinois, Indiana, Wisconsin a dokonca aj časť Minnesoty boli dávno súčasťou Virgínie.

* **The Cavalier State**

Cavaliers boli prívrženci anglického kráľa Karola I. počas anglickej občianskej vojny. Mnoho Cavaliersov sa vtedy presťahovalo do Virgínie.

* **Down Where the South Begins**

Virgínia sa nachádza najjužnejšie zo všetkých štátov stredného Atlantiku.

Washington Washington
---------------------

Úradne uznanou prezývkou štátu Washington je *The Evergreen State*.

* **The Evergreen State**

Washington dostal túto prezývku najmä vďaka veľkým jedľám a borovicovým stromom. Zelená farba sa nachádza aj na vlajke štátu.

* **The Green Tree State**

Ďalšia prezývka, ktorá odkazuje na stromy rastúce vo Washingtone.

* **The Chinook State**

Táto prezývka poukazuje na Činukov, ktorí Washington obývali v 90. rokoch 19. storočia.

Washington, D.C. Washington, D.C.
---------------------------------

Washington, D.C. nie je štátom, ale má dve známe prezývky.

* **The Nation's Capital**

* **America´s First City**

Wisconsin Wisconsin
-------------------

Wisconsin nemá úradne uznanú prezývku.

* **The Badger State**

Prezývka odkazuje na baníkov z 30. rokov 19. storočia, ktorí spávali v jazvečích norách.

* **The Dairy State**

Vo Wisconsine sa vyrába veľa mliečnych výrobkov, najmä syra a masla.

* **America's Dairyland**

Aj táto prezývka odkazuje na výrobu mliečnych výrobkov v štáte.

* **The Cheese State**

Ďalšia prezývka, ktorá odkazuje na produkciu syra vo Wisconsine.

* **The Copper State**

V severnej časti Wisconsinu sa nachádza mnoho baní, v ktorej ťažia meď.

Wyoming Wyoming
---------------

Najznámejšou prezývkou štátu Wyoming je *The Equality State*.

* **The Equality State**

Wyoming bol prvým štátom, ktorý udelil ženám volebné právo (1869).

* **The Suffrage State**

Aj táto prezývka poukazuje na fakt, že bol Wyoming prvým štátom, ktorý udelil ženám v roku 1869 volebné právo.

* **The Sagebrush State**

Sagerbush je rastlina, ktorých je v Wyomingu neúrekom.

* **The Cowboy State**

Kovboj je úradne uznaným sybolom štátu Wyoming.

* **Big Wyoming**

Wyoming je desiatym najväčším štátom USA.

West Virginia Západná Virgínia
------------------------------

Najobľúbenejšou prezývkou Západnej Virgínie je *The Mountains State*.

* **Mountains State**

Prezývka poukazuje na Allegheny Mountains.

* **Switzerland of America**

Aj Západná Virgínia sa nazýva *Switzerland of America* vďaka svojim horám.

* **The Pandhandle State**

Táto prezývka odkazuje na zemepisný tvar Západnej Virgínie.

Referencie
----------

1. ↑   *The State of Alabama - An Introduction to the Heart of Dixie from NETSTATE.COM* [online]. www.netstate.com, [cit. 2020-07-30]. Dostupné online.
2. ↑   *The State of Alaska - An Introduction to the Last Frontier from NETSTATE.COM* [online]. www.netstate.com, [cit. 2020-07-30]. Dostupné online.
3. ↑   *The State of Arizona - An Introduction to the Grand Canyon State from NETSTATE.COM* [online]. www.netstate.com, [cit. 2020-07-30]. Dostupné online.
4. ↑   *The State of Arkansas - An Introduction to the Natural State from NETSTATE.COM* [online]. www.netstate.com, [cit. 2020-07-30]. Dostupné online.
5. ↑   *The State of Colorado - An Introduction to the Centennial State from NETSTATE.COM* [online]. www.netstate.com, [cit. 2020-07-30]. Dostupné online.
6. ↑   *The State of Connecticut - An Introduction to the Constitution State from NETSTATE.COM* [online]. www.netstate.com, [cit. 2020-07-30]. Dostupné online.
7. ↑   *The State of Delaware - An Introduction to the First State from NETSTATE.COM* [online]. www.netstate.com, [cit. 2020-07-30]. Dostupné online.
8. ↑   *The State of Florida - An Introduction to the Sunshine State from NETSTATE.COM* [online]. www.netstate.com, [cit. 2020-07-30]. Dostupné online.
9. ↑   *The State of Georgia - An Introduction to the Peach State from NETSTATE.COM* [online]. www.netstate.com, [cit. 2020-07-30]. Dostupné online.
10. ↑   *The State of Hawaii - An Introduction to the Aloha State from NETSTATE.COM* [online]. www.netstate.com, [cit. 2020-07-30]. Dostupné online.
11. ↑   *The State of Idaho - An Introduction to the Gem State from NETSTATE.COM* [online]. www.netstate.com, [cit. 2020-07-30]. Dostupné online.
12. 1 2 3 4 5 6 7 8 9 10 11 12 13 14 15 16 17 18 19 20 21   *American State Nicknames* [online]. www.miketodd.net, [cit. 2020-08-07]. Dostupné online.
13. ↑   *The State of Illinois - An Introduction to the Prairie State from NETSTATE.COM* [online]. www.netstate.com, [cit. 2020-07-30]. Dostupné online.
14. ↑   *The State of Indiana - An Introduction to the Hoosier State from NETSTATE.COM* [online]. www.netstate.com, [cit. 2020-07-30]. Dostupné online.
15. ↑   *The State of Iowa - An Introduction to the Hawkeye State from NETSTATE.COM* [online]. www.netstate.com, [cit. 2020-07-30]. Dostupné online.
16. ↑   *The State of South Dakota - An Introduction to the Mount Rushmore State from NETSTATE.COM* [online]. www.netstate.com, [cit. 2020-07-30]. Dostupné online.
17. ↑   *The State of South Carolina - An Introduction to the Palmetto State from NETSTATE.COM* [online]. www.netstate.com, [cit. 2020-07-30]. Dostupné online.
18. ↑   *The State of California - An Introduction to the Golden State from NETSTATE.COM* [online]. www.netstate.com, [cit. 2020-07-30]. Dostupné online.
19. ↑   *The State of Kansas - An Introduction to the Sunflower State from NETSTATE.COM* [online]. www.netstate.com, [cit. 2020-07-30]. Dostupné online.
20. ↑   *The State of Kentucky - An Introduction to the Bluegrass State from NETSTATE.COM* [online]. www.netstate.com, [cit. 2020-07-30]. Dostupné online.
21. ↑   *The State of Louisiana - An Introduction to the Pelican State from NETSTATE.COM* [online]. www.netstate.com, [cit. 2020-07-31]. Dostupné online.
22. ↑   *The State of Maine - An Introduction to the Pine Tree State from NETSTATE.COM* [online]. www.netstate.com, [cit. 2020-07-31]. Dostupné online.
23. ↑   *The State of Maryland - An Introduction to the Old Line State from NETSTATE.COM* [online]. www.netstate.com, [cit. 2020-08-07]. Dostupné online.
24. ↑   *The State of Massachusetts - An Introduction to the Bay State from NETSTATE.COM* [online]. www.netstate.com, [cit. 2020-07-31]. Dostupné online.
25. ↑   *The State of Michigan - An Introduction to the Great Lakes State from NETSTATE.COM* [online]. www.netstate.com, [cit. 2020-07-31]. Dostupné online.
26. ↑   *The State of Minnesota - An Introduction to the North Star State from NETSTATE.COM* [online]. www.netstate.com, [cit. 2020-07-31]. Dostupné online.
27. ↑   *The State of Mississippi - An Introduction to the Magnolia State from NETSTATE.COM* [online]. www.netstate.com, [cit. 2020-07-30]. Dostupné online.
28. ↑   *The State of Missouri - An Introduction to the Show Me State from NETSTATE.COM* [online]. www.netstate.com, [cit. 2020-07-31]. Dostupné online.
29. ↑   *The State of Montana - An Introduction from NETSTATE.COM* [online]. www.netstate.com, [cit. 2020-08-01]. Dostupné online.
30. ↑   *The State of Nebraska - An Introduction to the Cornhuskers State from NETSTATE.COM* [online]. www.netstate.com, [cit. 2020-08-01]. Dostupné online.
31. ↑   *The State of Nevada - An Introduction to the Battle Born State from NETSTATE.COM* [online]. www.netstate.com, [cit. 2020-08-01]. Dostupné online.
32. ↑   *The State of New Hampshire - An Introduction to the Granite State from NETSTATE.COM* [online]. www.netstate.com, [cit. 2020-08-01]. Dostupné online.
33. ↑   *The State of New Jersey - An Introduction to the Garden State from NETSTATE.COM* [online]. www.netstate.com, [cit. 2020-08-02]. Dostupné online.
34. ↑   *The State of New York - An Introduction to the Empire State from NETSTATE.COM* [online]. www.netstate.com, [cit. 2020-08-02]. Dostupné online.
35. ↑   *The State of New Mexico - An Introduction to the Land of Enchantment from NETSTATE.COM* [online]. www.netstate.com, [cit. 2020-08-02]. Dostupné online.
36. ↑   *The State of Ohio - An Introduction to the Buckeye State from NETSTATE.COM* [online]. www.netstate.com, [cit. 2020-08-02]. Dostupné online.
37. ↑   *The State of Oklahoma - An Introduction to the Sooner State from NETSTATE.COM* [online]. www.netstate.com, [cit. 2020-08-02]. Dostupné online.
38. ↑   *The State of Oregon - An Introduction to the Beaver State from NETSTATE.COM* [online]. www.netstate.com, [cit. 2020-08-02]. Dostupné online.
39. ↑   *The State of Pennsylvania - An Introduction the Keystone State from NETSTATE.COM* [online]. www.netstate.com, [cit. 2020-08-02]. Dostupné online.
40. ↑   *The State of Rhode Island - An Introduction to the Ocean State from NETSTATE.COM* [online]. www.netstate.com, [cit. 2020-08-03]. Dostupné online.
41. ↑   *The State of North Dakota - An Introduction to the Peace Garden State from NETSTATE.COM* [online]. www.netstate.com, [cit. 2020-08-03]. Dostupné online.
42. ↑   *The State of North Carolina - An Introduction to the Tar Heall State from NETSTATE.COM* [online]. www.netstate.com, [cit. 2020-08-03]. Dostupné online.
43. ↑   *The State of Tennessee - An Introduction to the Volunteer State from NETSTATE.COM* [online]. www.netstate.com, [cit. 2020-08-03]. Dostupné online.
44. ↑   *The State of Texas - An Introduction from NETSTATE.COM* [online]. www.netstate.com, [cit. 2020-08-03]. Dostupné online.
45. ↑   *The State of Utah - An Introduction to the Beehive State from NETSTATE.COM* [online]. www.netstate.com, [cit. 2020-08-04]. Dostupné online.
46. ↑   *The State of Vermont - An Introduction to the Green Mountain State from NETSTATE.COM* [online]. www.netstate.com, [cit. 2020-08-04]. Dostupné online.
47. ↑   *The State of Virginia - An Introduction to the Old Dominion from NETSTATE.COM* [online]. www.netstate.com, [cit. 2020-08-04]. Dostupné online.
48. ↑   *The State of Washington - An Introduction from NETSTATE.COM* [online]. www.netstate.com, [cit. 2020-08-04]. Dostupné online.
49. ↑   *The State of Wisconsin - An Introduction to the Badger State from NETSTATE.COM* [online]. www.netstate.com, [cit. 2020-08-04]. Dostupné online.
50. ↑   *The State of Wyoming - An Introduction to the Equality State from NETSTATE.COM* [online]. www.netstate.com, [cit. 2020-08-04]. Dostupné online.
51. ↑   *The State of West Virginia - An Introduction to the Mountain State from NETSTATE.COM* [online]. www.netstate.com, [cit. 2020-08-04]. Dostupné online.

Iné zdroje
----------

* Prezývky štátov USA (1)
* Prezývky štátov USA (2)
* List of (USA) State Nicknames (anglicky)